שם ונר

שם ונר היא עמותה ישראלית הפועלת להנצחת תודעת השואה באמצעות פעילות ציבורית, חינוך וחקר השואה. העמותה מעניקה מלגות ותומכים בעוסקים במחקר והנצחת השואה. העמותה נוסדה בשנת 2013 בידי אלישה יעקובי שסביה עזבו את גרמניה לפני פרוץ מלחמת העולם השנייה אך הורי בעלה הם ניצולי מחנה הריכוז אושוויץ. יעקובי רצתה לקשר את סיפורי נספי השואה, שלא זכו להנצחה מכבדת וסיפורם נשכח לעומת קורות הניצולים ששרדו ובכך העלתה את המודעות לפרטי הנספים. תחומי הפעילות בעמותה הם מיזם שם ונר, הדרכת בני נוער בבתי הספר וקידום ערכי התנועה בתפוצות. כמו כן, פועלת העמותה לגיוס תרומות להרחבת חינוך והגברת המודעות לשואה. מאגר השמות של העמותה שהוזן בהתנדבות בידי הציבור נפרד מהמאגר הקיים ביד ושם אך פועל בשיתוף עמם משנת 2023. במאגר נכללים למעלה מ-300 אלף שמות שהזינו בני המשפחה של הניצולים, מכרי הקורבנות ומקורות מידע אחרים. העמותה הקימה את מסורת הדלקת נר זיכרון ייחודי, המחולק לציבור ללא עלות, ועליו מופיעים פרטים אישיים של אחד מנספי השואה המופיע במאגר השמות בעמותה. על גבי הנר מודבקת תווית עם שמו של אדם שנסה בשואה ופרטים ביוגרפיים עליו, ככל שנודע, בהם שמו, מקום הולדתו, מקצועו ו-קוד QR המפנה לאתר אינטרנט שבו אפשר לקרוא מידע על אותו אדם. בעקבות התמעטות ניצולי השואה עם השנים עקב פטירתם, בשל גילם המבוגר וגם בשל טיפול לוקה, מטרת חלוקת הנרות היא יצירת מסורת לאומית שבה יודלקו נרות נשמה אישיים בערב יום הזיכרון לשואה ולגבורה לציון כל אחד מהנספים שלחלקם אף לא נותרו בני משפחה שינציחו את זכרם. המיזם פועל ללא כוונת רווח. הפרויקט נתמך בסיוע משרד החוץ ונכון לשנת 2021, הודלקו למעלה מ-4 וחצי מיליון נרות זיכרון אישיים בהם במוסדות ציבור כבתי ספר, עיריות, בסיסי צה"ל, משכן הכנסת, ובית הנשיא. הנרות מחולקים לדיפלומטים ישראלים ולשגרירים זרים בישראל. ביום השואה הבין-לאומי, שגריר ישראל באו"ם מוביל הדלקת נר משותפת עם השגרירים הזרים המשודרת בתקשורת. העמותה משתפת פעולה עם גופים מסחריים גדולים ורשתות שיווק להפצת הנרות בהם שופרסל, רמי לוי, מרכזי קניות ועמותות אחרות. צורת זיכרון ייחודית זו באה לידי ביטוי במיוחד בתקופת מגפת הקורונה בישראל בה לא הייתה אפשרות לטקסי הנצחה והנרות האישיים שדלקו בבתי אב אפשרו חיבור והנצחה בכל בית. בשנת 2024, לקראת יום הזיכרון לחללי מערכות ישראל, ציירו תלמידי שדרות ותלמידי בי"ס תל"י אלמוג ממעלה אדומים תווית מיוחדת המציינת גם את נופלי מלחמת חרבות ברזל. אתר האינטרנט הרשמי של שם ונר שם ונר, ברשת החברתית פייסבוק שם ונר, ברשת החברתית אינסטגרם שם ונר, באתר "גיידסטאר ישראל" עמותת "שם ונר" באתר לשכת העיתונות הממשלתית "שם ונר" - להנצחת הנספים בשואה, באתר ynet, 3 במאי 2016 "לכל איש יש שם פתאום, ולכל נר יש דמות שעומדת מאחוריה", באתר צה"ל, 11 באפריל 2018 יובל בגנו, ‏"אנו שואפות שביום השואה כולם ידליקו נר נשמה עם שם של נספה", באתר מעריב אונליין, 1 במאי 2019 עמותת "שם ונר" מדליקה אור בכל העולם לרגל יום השואה הבינלאומי, באתר מעריב אונליין, 18 בינואר 2021 ynet, המטרה: שבכל בית יודלק נר לזכר הנספים, באתר ynet, 27 בינואר 2021 אביגיל זית, ‏"השאיפה שלי שיהיה ברור שזה מה שעושים ביום השואה – מדליקים נר אישי לזכר מישהו שנספה", בעיתון מקור ראשון, 17 באפריל 2023 נורה סיפרמן, דעהלהאיר את חיי הנספים בשואה - ולא לזכור אותם רק כקורבנות, באתר כלכליסט, 28 באפריל 2022 רקפת פרא, בפעם הראשונה גם רשת “רמי לוי” מצטרפת לשופרסל בשיתוף עמותת “שם ונר” יחלקו ללקוחותיהם ללא תשלום נרות זיכרון אישיים הנושאים את שמות הנספים במטרה להנציח את זכרם, באתר The Positiv - חדשות טובות ותוכן חיובי, ‏24 באפריל 2022 יוסי הטוני, ‏יעל הקימה את ה-IT בפרויקט "שם ונר" – להנצחת נספי השואה, באתר "אנשים ומחשבים" דן לביא, יום השואה בצל הקורונה: "הדליקו נר זיכרון במרפסות", באתר ישראל היום, 16 באפריל 2020 הדפסת נר לזכר חללי צה"ל